
Ανακοίνωση 


Τα Τύμπανα του πολέμου ηχούν ακόµα πιο δυνατά στην περιοχή µας 


Σύµφωνα µε χθεσινόὀ άρθρο των “Τίπιες”, ο βρετανικός στρατός σχεδιάζει πυραυλικές και 
αεροπορικές επιθέσεις κατά θέσεων των Χούθι στην Υεμένη, µε πρόσχημα την προστασία της 
ναυσιπλοΐας στην νευραλγική περιοχή της Ερυθράς Θάλασσας. Σύμφωνα µε τον σχεδιασμό, που 
επικαλείται η βρετανική εφημερίδα, το Ηνωμένο Βασίλειο θα συνεργαστεί µε τις ΗΠΑ κι άλλες 
ευρωπαϊκές χώρες προκειµένου να εξαπολύσουν την επίθεση κατά στόχων που έχουν ήδη μελετηθεί, 
είτε στη θάλασσα είτε στην ἴδια την Υεμένη. Αυτό τον σχεδιασμό έρχεται να επιβεβαιώσει και 
πρόσφατο δηµοσίευµα των “Νενν ΥοΓγκ Τίπιες”, όπου ο Τζο Μπάιντεν Φέρεται πιέζεται για να εγκρίνει 
τα σχέδια για επίθεση στην Υεμένη. Αυτές οι εξελίξεις έρχονται να πατήσουν πάνω στον πρόσφατο 


θάνατο δέκα μαχητών των Χούθι απὀ πυρά Αμερικανών. 


Δυστυχώς το νησί µας, για ακόµα µια φορά, μπαίνει στο µάτι του κυκλώνα λόγω των Αγγλικών 
στρατιωτικών βάσεων στο Ακρωτήρι, όπου σταθμεύουν Νατοϊκά πολεμικά αεροπλάνα, που Φαίνεται 
ότι θα χρησιμοποιηθούν για τις επιθέσεις στην Υεμένη. Αυτό βάζει σε άµεσο κίνδυνο την Κύπρο και 


τον λαό µας, αφού οι Αγγλικές βάσεις, και όχι µόνο, μπαίνουν στο στόχαστρο αντιποίνων. 


Η οποιαδήποτε εμπλοκή της χώρας µας στους σχεδιασμούς του Ισραήλ για εδαφική επέκταση, στον 
ανταγωνισμό της ΕΕ και του ΝΑΤΟ µε Ρωσία και Κίνα για το ποιος θα κυριαρχήσει στην Ανατολική 
Μεσόγειο, την ίδια ώρα που φουντώνουν οι πολεμικές εστίες ανά το παγκόσμιο, µόνο δεινά µπορεί 


να φέρει στον λαό µας, και όχι ασφάλεια. 

Είναι επιτακτική η ανάγκη να δυναμώσει η πάλη µας για: 

ο Να κλείσουν όλες οι βάσεις του θανάτου και να αποχωρήσουν όλοι οι ξένοι στρατοἰ. 
ο Απεμπλοκή της χώρας µας από τη σφαγή στην Παλαιστίνη. 


ο Να τερματιστεί το μακελειό στην Γάζα και να αναγνωριστεί το παλαιστινιακό κράτος. 

